கேள்வி: கிழங்கான் பற்றி விளக்கவும்.
பதில்: கிழங்கான் (northern whiting, silver whiting அல்லது sand smelt; உயிரியல் பெயர்: ''Sillago sihama'') என்பது ஒரு கடல்வாழ் மீன் வகையாகும். இவை மேற்கில் தென்னாப்பிரிக்காவிலிருந்து கிழக்கில் ஜப்பான் மற்றும் இந்தோனேசியா வரை உள்ள இந்தோ பசிபிக் பிராந்தியத்தில் காணப்படுகின்றன. மேலும் சுயஸ் கால்வாய் வழியாக நடுநிலக் கடல் பகுதியில் ஆக்கிரமிப்பு இனமாக மாறியுள்ளன. ஊனுண்ணி இவை, பலவகையான கடற்புழுக்களையும் ஓடுடைய கணுக்காலி உட்கொள்கின்றன. இந்தோ-பசிபிக் முழுவதும் கிழங்கான் மீன் பொருளாதார முக்கியத்துவம் வாய்ந்ததாக உள்ளது. இது பெரும்பாலும் சீன் வலைகள் மற்றும் வார்ப்பு வலைகளால் எடுக்கப்பட்டு புதியதாக சந்தைப்படுத்தப்படுகிறது.